Година оснивања теме Драч није позната. Стратег Драча појављује се у Тактикону Успенског око 842. године, али неколико печата драчких стратега датира из претходних деценија. Бјури је предложио датирање настанка теме Драч упоредо са настанком тема Пелопонез и Кефалонија (рани 9. век). Историчар Јадран Ферлуга ставља оснивање Драчке теме у време владавине цара Нићифора I (802-811). Током Византијско-бугарских ратова, Драч је, чини се, био аутономан, а повремено и под бугарском влашћу. Лав Равдух, стратег Драча око 917. године, води преговоре са Петром Гојниковићем око уласка Кнежевине Србије у рат на страни Византије.. Драч је играо крупну улогу и у устанку комитопула. Последњи бугарски цар, Јован Владислав, погинуо је приликом опсаде Драча 1018. године Након Василијеве реокупације Балкана 1018. године, у Драчу је поново успостављена чврста византијска власт. Гувернер Драча од средине 11. века носи титулу дукса или катепана. Током устанка Петра Дељана 1040—1041. године, становништво Драча се, по свргавању дукса Василија Синадина, побунило против новог стратега Михаила Дермокаита На чело устанка у Драчу стао је Словен Тихомир. Тихомир је убијен по наређењу Петра Дељана